《还乡》
宋代·宋祁

自昔去先闬，乃今还故庐。陇桑濡露外，岩桂遣风馀。

稍识乌衣巷，相过栗里舆。感存横涕数，道旧愬杯徐。

水涸溪容耗，林残野气疏。鸟喧晴处陌，烟宿暝时墟。

彭泽期归去，临邛喜第如。击鲜无久慁，趋局畏官书。

作者简介：宋祁（998～1061）北宋文学家。字子京，安州安陆（今湖北安陆）人，后徙居开封雍丘（今河南杞县）。天圣二年进士，官翰林学士、史馆修撰。与欧阳修等合修《新唐书》，书成，进工部尚书，拜翰林学士承旨。卒谥景文，与兄宋庠并有文名，时称“二宋”。诗词语言工丽，因《玉楼春》词中有“红杏枝头春意闹”句，世称“红杏尚书”。